GRADSKO VIJEĆE

KLASA: …….

URBROJ: ……

Karlovac, …….

***PRIJEDLOG***

Na temelju članka 36. Zakona o gospodarenju otpadom („Narodne novine“ br. 84/2021 i 142/2023- Odluka Ustavnog suda Republike Hrvatske), članka 29. Pravilnika o gospodarenju otpadom („Narodne novine“ br.106/2022) i članka 34. i 97. Statuta grada Karlovca („Glasnik Grada Karlovca“ br. 9/2021 – potpuni tekst i 10/2022), Gradsko vijeće Grada Karlovca donijelo je na sjednici održanoj dana

ODLUKU o davanju financijskog jamstva trgovačkom društvu Čistoća d.o.o. Karlovac

u svrhu izdavanja dozvole za gospodarenje otpadom

Članak 1.

Grad Karlovac preuzima obvezu osiguranja financiranja zatvaranja odlagališta otpada „Ilovac“, Zagrebačka 17d, Karlovac, k.č.br. 704/1 k.o. Pokupje Hrnetičko, k.č.br. 419/28 i 419/31 obje k.o. Karlovac I, te održavanje i nadzor tog odlagališta nakon zatvaranja.

Članak 2.

Jamstvo iz članka 1. ove Odluke izdaje se trgovačkom društvu Čistoća d.o.o. Karlovac, Gažanski trg 8, Karlovac, OIB:70467048139 u svrhu ishođenja dozvole za gospodarenje otpadom - obavljanje djelatnosti zbrinjavanja otpada postupkom odlaganja otpada na lokaciji iz članka 1. ove Odluke.

Članak 3.

Jamstvo iz članka 1. ove Odluke izdaje se za period od 30 godina od zatvaranja odlagališta Ilovac.

Članak 4.

Ova Odluka stupa na snagu prvog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šum.**

Dostaviti:

1. Ministarstvo gospodarstva i održivog razvoja, Radnička cesta 80, Zagreb

2. Upravni odjel za poslove gradonačelnika, ovdje

3. Čistoća d.o.o. Karlovac, Gažanski trg 8, Karlovac

4. Upravni odjel za proračun i financije, ovdje

5. Upravni odjel za gradnju i zaštitu okoliša, ovdje

6. Predsjednik Gradskog vijeća, ovdje

7. Dokumentacija

8. Zapisnik

9. Glasnik Grada Karlovca

10.Pismohrana

OBRAZLOŽENJE

U tijeku je postupak izdavanja dozvole za gospodarenje otpadom tvrtki Čistoća d.o.o. Karlovac za obavljanje djelatnosti zbrinjavanja otpada postupkom odlaganja otpada koji se vodi sukladno Zakonu o gospodarenju otpadom („Narodne novine“ br. 84/2021 i 142/2023- Odluka Ustavnog suda Republike Hrvatske) pred nadležnim odjelom Karlovačke županije. Zakonom o gospodarenju otpadom i Pravilnikom o gospodarenju otpadom propisano je da se u postupku ishođenja dozvole između ostalog prilaže i odluka predstavničkog tijela jedinice lokalne samouprave. Ovom odlukom jedinica lokalne samouprave preuzima obvezu osiguranja financiranja zatvaranja odlagališta otpada, održavanja i nadzora odlagališta otpada nakon zatvaranja za period od najmanje 30 godina nakon zatvaranja.

Predmetna dozvola izdaje se za obavljanje djelatnosti zbrinjavanja otpada postupkom odlaganja otpada za razdoblje od 5 godina. Za izdavanje dozvole izrađen je propisani elaborat gospodarenja otpadom od strane ovlaštenog izrađivača.

Sanaciju odlagališta otpada Ilovac sufinanciraju Grad Karlovac i Fond za zaštitu okoliša i energetsku učinkovitost od 2004. godine. Vrijednost sanacije odlagališta procjenjena je na 37.677.000,00 kuna. Sanaciju odlagališta otpaad Ilovac Fond za zaštitu okoliša i energetsku učinkovitost sufinancira sa 60% vrijednosti investicije, dok Grad Karlovac sudjeluje s 40%.

Zatvaranje odlagališta (plohe na kojoj se odlaže otpad) otpada Ilovac planirano je nakon puštanja u rad Centra za gospodarenje otpadom Babina Gora, sredinom 2026. godine. Nakon zatvaranja odlagališta u daljnjem periodu od najmanje 30 godina vrši se sukladno uvjetima zaštite okoliša propisani monitoring sastavnica okoliša (mjerenje emisija odlagališnih plinova, procjednih i podzemnih voda, kontroliranje plohe odlagališta i obodnih kanala). Na lokaciji će i dalje aktivno raditi reciklažno dvorište, pretovarna stanica, sortiranje i obrada odvojeno prikupljenog otpada.

Slijedom prethodno obrazloženog, a temeljem propisanih zakonskih i podzakonskih obveza, molimo Gradsko vijeće da razmotri i usvoji predloženu Odluku.

Pročelnica Upravnog odjela

za proračun i financije:

Lidija Malović, dipl.oec.